[{"text_idx": "#000001", "text": "Pam mai Teithiau Rhithwir 3D yw\u2019r ffordd ymlaen i drefnwyr cynadleddau a lleoliadau?"}, {"text_idx": "#000003", "text": "Ddwy flynedd yn o\u0302l roeddwn yn gweithio ar ffordd o helpu trefnwyr cynadleddau i fynd ar-lein i ddeall yn well yr hyn mae lleoliadau yn ei gynnig ar gyfer digwyddiadau busnes a rhoi cymorth iddynt gynllunio digwyddiad"}, {"text_idx": "#000004", "text": "Cefais fy hyfforddi ym maes rheoli gwestai a threuliais 12 mlynedd gyntaf fy ngyrfa yn gweithio ddydd a nos. Sefydlais asiantaeth Events & Venues 28 mlynedd yn o\u0302l gan ddefnyddio fy mhrofiad mewn gwestai i helpu cleientiaid i drefnu eu cyfarfodydd a\u2019u digwyddiadau. Ond yn bennaf fy ro\u0302l i oedd helpu cleientiaid corfforaethol i ddod o hyd i\u2019r lleoliad mwyaf addas, cyd-drafod cyfraddau, hybu gwerth gyda gwasanaethau ychwanegol a rheoli profiad cleientiaid yn gyffredinol."}, {"text_idx": "#000005", "text": "Dros y blynyddoedd rwyf wedi trefnu a mynychu cannoedd o ymweliadau gwestai gyda\u2019n cleientiaid ac mae un peth bob amser yn fy synnu. Yn aml, byddwn yn cyrraedd ar o\u0302l taith hir i ganfod na fydd y lleoedd a gynigir yn addas ar gyfer y digwyddiad penodol hwn."}, {"text_idx": "#000006", "text": "Mae\u2019n ymddangos nad oes byth luniau ar gael o\u2019r cyntedd a phan ddywedwn fod gennym 200 o bobl ynghyd a\u0302 10 stondin naid ac rydym yn gweld lluniau nad ydynt yn dangos llawer mwy na choridor."}, {"text_idx": "#000007", "text": "Yn aml nid yw\u2019r wybodaeth a\u2019r lluniau y mae lleoliadau\u2019n eu hanfon atom yn cyfleu\u2019r realiti. Sawl gwaith ydyn ni wedi gofyn am lun o ystafell gyfarfod dim ond i gael llun o ran o\u2019r ystafell yn dangos sut y byddai\u2019n cael ei gosod ar gyfer priodas er fy mod i\u2019n trefnu cyfarfod neu, fel arall, wedi\u2019i gosod ar gyfer cynhadledd er fy mod i\u2019n trefnu cinio."}, {"text_idx": "#000008", "text": "Mae ffotograffiaeth wedi gwella ond mae angen cyfuno lluniau bob amser a\u0302 chynllun llawr manwl. Rwyf wedi cyrraedd safle i ddarganfod bod yr ystafell gyfarfod ar y mesani\u0302n a bod y cinio yn y bwyty ar y 25ain llawr! Mae hynny\u2019n wych os ydych chi\u2019n hoffi\u2019r golygfeydd... ond mae angen i mi wybod am y pethau hyn er mwyn gwneud y gorau o\u2019r cyfleusterau a rheoli disgwyliadau fy nghleientiaid."}, {"text_idx": "#000009", "text": "Yr ateb yw taith rithwir 3D o safon"}, {"text_idx": "#000010", "text": "Roeddwn i wedi gwefreiddio pan ddeuthum ar draws sganiwr 3D a meddalwedd Matterport a oedd yn fy ngalluogi i symud i mewn ac allan o bob lle o fewn y sampl. Gallwn weld trosolwg yn dangos i mi ar unwaith sut roedd yr holl leoedd yn cysylltu a\u0302\u2019i gilydd, gan fy ngalluogi i reoli unrhyw heriau ymlaen llaw. Sylweddolais hefyd y gallai arbed amser ac arian i\u2019r lleoliad hefyd, yn ogystal ag i mi."}, {"text_idx": "#000011", "text": "Prynais y feddalwedd ac rwyf wedi bod yn creu teithiau rhithwir gyda chymorth ffotograffydd masnachol mewnol, fideograffydd a hyd yn oed ein peilot dro\u0302n cwbl ardystiedig ein hunain!"}, {"text_idx": "#000012", "text": "Erbyn hyn mae gennym bortffolio o grwpiau gwestai, lleoliadau unigol, stadia a chanolfannau cynadledda ac rydym yn darparu hyfforddiant ac uwchraddiadau parhaus i gadw teithiau ein cleientiaid yn ffres."}, {"text_idx": "#000013", "text": "Bwyty a Bar blaenllaw gan ddeuawd sydd wedi ennill gwobrau i agor yng Nghaerdydd"}, {"text_idx": "#000017", "text": "Cofrestrwch i gael y wybodaeth ddiweddaraf a newyddion y diwydiant gan di\u0302m Cwrdd yng Nghaerdydd..."}]